Raisa Andriana (lahèr 6 Juni 1990) iyè arèya tokang nyanyè, tokang nyèrrat lagu, bân artis binè’ Inḍonèsia.

Kalakowan

2008-10: Awwâl alako 
Bhâkat anyanyè Raisa sajjhek ghi’ kènè’ omor 3 taon. Raisa serrèng tampil ḍhâ-kènḍha kadhi penyanyè ongghuwân è attas pangghung Musikalitas Raisa bânnya’ ollè inspirasi ḍâri musisi bhângsa Amerika Serikat kadhi Brian McKnight, Alicia Keys, bân Joss Stone.

È awwâl karèr nalèka anyanyè, Raisa sempat èkondhâng composer atas nyama David Foster untuk tampil è Jakarta. Pada 2008, Raisa pernah dhâddhi  vokalis band se è bentuk Kevin Aprilio, Andante, sè aropaaghi dhâsar manjhenga band Vierratale.

Raisa bânnya’ anyanyè regular è kafè-kafè musik. ḍâri kasempatân anyanyè è kafè-kafè rowa Raisa ollè bânnya’ kasempatân dâlem karier amosik.

2010-13: Awwâl Kasuksesânna sarèng debut album Raisa 
Raisa molaè èkennal saampon arilis album solona sè ajudul Serba Salah. Karana kotara, Raisa èonjhâng dhâddhi bintang tokang ngèssèeh acara dâlem event Java Jazz Festival 2011. Performa Raisa è pangghung Java Jazz Festival rowa atambhâh sukses karierrâ sampè’ ollè penghargaan è Anugerah Musik Indonesia 2012  dhâddhi pendatang anyar sè terbaik.

È 2011, album eponim debuttâ ajudul Raisa è produksi bân èrilis sarèng Solid Records bân Universal Musik Indonesia. Produserr album rowa 3 musik ngodâ Inḍonèsia panèka Asta Andoko (RAN), Sarta Ramadhan Handy bân Andrianto Ario Seto (Soulvibe) Nanda Oka bân Asta Andoko dhâddhi Executive Producer dâlem album kasebbhut.

È 2012, Raisa ollè penghargaan Anugerah Planet Muzik 2012 dhâddhi Best New Female Artist.

2013-satèya: Heart to Heart bân Indonesian Idol 
È 27 nopèmber 2013, Raisa arilis album sè kapeng duwâ’na Heart to Heart è Soehana Hall, Gedung Energy, Jakarta laok. Album kasebbhut èssè 9 laghu, Bersinar, Hari Bahagia, Pemeran Utama, Teka-teki, Let Me be (I Do), Katakan!, LDR,Bye-bye bân Mantan Terindah marè è rilis mènangka Single sè kapeng settong bân kapeng duwâ’, aorot ḍâri album Heart to Heart rèya. Raisa aberri’ pessen sè jellas ka media bahwa Raisa “bânnè tokng nyanyè Aji mumpung” polana karjâ mosèk bân kamampoan vokalla “lebbi massa’ ḍâri album sabelluma”. Salaèn pabheddhâllâ album kasebbhut, Raisa mabâdâ  Konser Showcase album Heart to Heart secara khosos ḍâ’ media/wartawan bân 300 orèng Your Raisa (sebbhutan dhâ’ pangagumma Raisa) sè kapèlè lèbât Pre-order Box Set Raisa  è Wayback Machine. Konser kasebbhut è ghellâr sareng roang sè “nyennengngaghi” sareng tema “gembira versi Raisa”.

È 2014, Raisa èdhudhing dhâddhi juri è ajhang panyarèan bhâkat televisi Indonesian Idol Season 8 otabâ Indonesian Idol 2014. È awwâl Raisa coma dhâddhi juri audisi umum è kotta Jogjakarta, tapè polana formasi juri tak ghenna’ è bâkto siaran langsung, Raisa è soro aghântè’è juri sè tadek.

È Fèbruari 2015, produsen filem animasi sè palèng rajâ è dhunnya Walt Disney Picture nyoro Raisa anyanye laghu soundtrack è filem anyarra Disney, Cinderella, sè judullâ A Dream is a Wish Your Heart Makes versi bhâsa Inḍonèsia sè judullâ “Mimpi adalah Harapan Hati”..  Filem kasebbhut èbintangngè Cate Blanchett.

È Mèi 2015, Raisa aghâbây konser solo sè ḍâ’aḍâ’na è Istora Senayan, Jakarta, Antusiasme sè tèngghi ḍâri panggemmarra sampè promoter Juni Concert è bâkto rowa èbhânto Dyodra Promosindo alanjuttaghi konser solo sè kapèng ḍuwâ’ è DBL Arena Surabaya. Konser solo sè dhâ’adhâ’na ngala’ tema Pemeran Utam, sè sukses è sala settongnga Singlela Raisa.

2018-satèya: Konser 2020 
Saamponna Raisa vakum è 2018 polana arembi’ pottra pertamana, ahèrra è taon 2019, Raisa makaloar single anyarra sè ajudul “Kembali” bân “You”. Namong, Raisa bhâdhi mabâḍâ’e konser è taon 2020.

Konser sè ajudul Raisa: Live in Concert bhâdhi ègellarra è stadion Utama Gelora Bung Karno, Jakarta Pusat, è tangghâl 27 junè 2020.

Sabellun ahèrra motossaghi mabâḍâ’â konserra è stadion utama Gelora Bung Karno. Raisa ella nyèbâ (booking) venue è tempat laèn, namong Raisa ngabâlâ “misalla mèmpèna abâ’na tak matako’, artèna mèmpèna korang rajâ”. Ahèrra Raisa mabâḍâ konserra è stadion utama Gelora Bung Karno saampona moang ego, demmi nyèptaè masa depan sè langkong bhâghus è industry musik.

Raisa apendapat bahwa konserra bânnè ajang pamèr, namong tojjhuwânna morni maklè paḍâ nyetak sajhârâ musisi binè’ pertama sè mabâḍâ konser è stadion utama Gelora Bung Karno bân sala settongnga contoh nyata ḍâri emansipasi bâbinè’.

Sombher 

Lahèr 1990